《月彦明都水月石研屏盖欧阳公故物也》
元代·乃贤

小屏龛石寘行窝，素月分明漾海波。玉鉴澄辉涵碧树，青蘋流影入银河。

紫云砚侧文章润，画舫斋中岁月多。最喜能诗苍水使，夜窗留客赋长歌。

作者简介：南阳人，字易之，葛逻禄氏。不喜禄仕，能文，长于歌诗。时浙人韩与玉能书，王子充善古文，人目为江南三绝。顺帝至正间，以荐为翰林编修。有《金台集》、《海云清啸集》。